stanford-oval/wikipedia huggingface dataset:
גזה גאלי
קורות חיים

גזה גאלי נולד במשפחה יהודית כבנם הבכור של אדולף גאלי מהנדס בניין וייזם (1843–1927) ושל גיזלה שוסברגר. הוא השלים את לימודיו בבית הספר התיכון הממלכתי בסובוטיצה (1896–1904). לאחר שסיים את בחינות הבגרות בהצלחה, הוא הפך לסטודנט בפקולטה לרפואה של אוניברסיטת בודפשט (כיום שמה אוניברסיטת אטווש לוראנד) (1904–1909). במאי 1910 מונה לבתי החולים הציבוריים על גדות הדנובה בבודפשט כעוזר רופא ובאוקטובר כמתמחה, כעוזרו של הנריק בנדיקט. התעניינותו פנתה לשחפת. לפני מלחמת העולם הראשונה, הוא גם ניסה רפואה ימית ולאחר מכן הרחיב את הידע הרפואי שלו בארצות הברית של אמריקה. באחת התקופות הוא היה הרופא של אלמנתו של קלמן טיסה, ראש ממשלת הונגריה לשעבר, הרוזנת אילונה דגנפלד-שונבורג. ממאי 1914 מונה למנהל הראשי של סנטוריום יוז'ף בעיר דיולה. בתפקיד זה מילא - בהפסקות קלות - עד שנת 1944, אז גורש לאושוויץ. ב-1917 מונה ליועץ רפואי לרכבות הונגריה (מ.א.ב). הוא הפך לסמכות לאומית ובינלאומית במאבק בשחפת. ניתן לקשר את הקמת המרכז לטיפול בחולי ריאות בעיר דיולה לשמו. פעילותו זכתה להכרה במספר פרסים והוא לא רק היה מצוין במקצועו, אלא גם השתתף באופן פעיל בחיים החברתיים-רוחניים-פוליטיים של מקום מגוריו.
ביוני 1944 גורש למחנה הריכוז אושוויץ. מאוחר יותר נשלח ללנגנשטיין, תת-מחנה של מחנה הריכוז בוכנוולד, שם איבד את חייו.
אשתו הייתה מריה ארנרייך (1893–1944), רופאת אף אוזן גרון שנספתה בשואה, בתם של הנריק ארנרייך ושל אסתר ויינשטיין אתלקה, לה נישא ב-1916 בבודפשט ארז'בטווארוש. נולדו להם שלושה ילדים: אקוש, אווה ויוז'ף.
מחקריו ופרסומיו

A lues serodiagnostikájának újabb módosításai a gyakorlati életben való kivitelük szempontjából. (Budapesti Orvosi Újság, 1911, 11.)
Strumitis posttyphosa apostematosa tarda és másodlagos Basedow-kór. (Orvosi Hetilap, 1913, 11.)
Leukaemiás lymphomatosis és paroxysmusos haemoglobinuria szövődményének esete. (Orvosi Hetilap, 1914, 31.)
A háború és a tüdőphthisis aetiologiája. (Orvosi Hetilap, 1915, 43.)
A tuberculosis kezelése Deycke-Much partialantigénjeivel. (Orvosi Hetilap, 1916, 18.)
A tuberculosis-bacillus Much-formáinak klinikai és prognostikai jelentősége. (Orvosi Hetilap, 1917, 5–6.)
A cutan adott alttuberculin és Much-Deycke-féle partial-antigének prognosisos és therápiás értékéről. (Orvosi Hetilap, 1917, 35.)
Vizsgálatok a vegetatív idegrendszer befolyásáról a phthisis prognosisára. (Gyógyászat, 1922, 16–17.)
Asthma, ulcus ventriculi és hypertyreosisok viszonyáról tuberkulosishoz. (Gyógyászat, 1923, 13.)
Constitutio és tuberkulosis. (Gyógyászat, 1923, 49.)
A tüdőtuberculosis prognosisa. (Orvosképzés, 1925, 2.)
A tuberkulosis secundaer stádiuma. (Gyógyászat, 1925, 4–5.)
A szív elváltozásai tüdőtuberkulosisnál, különös tekintettel a röntgen-leletre. (Gyógyászat, 1925, 45.)
A constitutio befolyása a tüdőtuberkulosis prognosisára. (Gyógyászat, 1927, 26.)
A tüdőtuberculosis kapcsolata más betegségekkel. (Orvosképzés, 1928, 5–6)
Az infiltrátumok jelentősége a felnőttek tüdőtuberkulosisának kezdetében. (Gyógyászat, 1929, 41.)
A tüdőtuberkulózis befolyása a keresőképességre. (A Társadalombiztosítási Orvos, 1931, 10.)
A haematogen eredetű tüdőtuberculosis, (Budapesti Orvosi Ujság, 1931, 42.)
A tüdőtuberkulosis diagnostikája a gyakorlóorvos szempontjából. (Orvosképzés, 1932, 5.)
250 phrenicus-műtét tanulságai. (Gyógyászat, 1932, 37.)
Az 1–10 évig terjedő kor tüdőtuberculosisának klinikai formái és pathogenesise. Szabó Júliával. (Orvosi Hetilap, 1932, 43.)
Az öregkori tuberkulosis. (Gyógyászat, 1932, 52.)
A tüdőtuberkulosis therápiája a gyakorlatban. (Gyógyászat, 1933, 50.)
Az orvos utja. Budapest, 1934
Adatok a tüdőtumorok elkülönítő diagnostikájához. Karoliny Lajossal. (Gyógyászat, 1936, 46–47.)
Egy elfelejtett évforduló és a tuberculosis-törvényjavaslat. (Gyógyászat, 1940, 9.)
פרסים והוקרה

עיטור צבאי של הצלב האדום דרג 2. עם מבצר צבאי (1916)
צלב האבירים של מסדר פרנץ יוזף (1918)
לקריאה נוספת

אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001
פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002.
Mogyoróssy János Városi Könyvtár: גזה גאלי
הערות שוליים

↑  "Születési bejegyzése a szabadkai izraelita hitközség születési akv. 34/1887. folyószáma alatt". נבדק ב-2022-12-18.
↑  Budapesti Orvosi Újság, 1914. május 21. (12. évfolyam, 21. szám)
ג'יהולוזאוריים

| ג'יהולוזאוריים |
| --- | --- |

תקופה
קרטיקון תחתון-עליון
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרפודה
משפחה:: ג'יהולוזאוריים
שם מדעי
 Jeholosauridae

ג'יהולוזאוריים (שם מדעי: Jeholosauridae) היא משפחה של דינוזאורים צמחוני מהקבוצה בעלי אגן דמוי עוף, שהתקיימה רק בקרטיקון של אסיה. המשפחה כוללת מספר סוגים, ביניהם הג'יהולוזאורוס (Jeholosaurus) וייתכן שעוד כמה סוגים קרובים כמו הקוריאנוזאורוס (Koreanosaurus). הקבוצה הוגדרה ב-2012 בידי פנג לו האן וצוותו, אך לא כל החוקרים מסכימים על קיומה. אחרים רואים בסוגים אלה שייכים למשפחת ההיפסילופודוניים או הפארקוזאוריים (Parksosauridae).
המשפחה נחשבת לפרימיטיבית יחסית ומאבותיהם של הצרפודים, בהם האורניתופודים, הפכיצפלוזאוריים והצרטופסים.
סוגים

Yueosaurus
ג'יהולוזאורוס (Jeholosaurus)
Haya
Changchunsaurus
ייתכן שגם הקוריאנוזאורוס משויך הנה.
הערות שוליים

↑  Han, Feng-Lu; Paul M. Barrett; Richard J. Butler; Xing Xu (2012). "Postcranial anatomy of Jeholosaurus shangyuanensis (Dinosauria, Ornithischia) from the Lower Cretaceous Yixian Formation of China". Journal of Vertebrate Paleontology. 32 (6): 1370–1395
ג'וזפין (ברידג')

ג'וזפין היא קונבנציית הכרזה בברידג' במצבים בהם מנסים למצוא חוזה אופטימלי בגובה 6 (סלאם קטן) או בגובה 7 (סלאם גדול) ואין אפשרות או אין צורך להשתמש בקונבנציה השואלת את השותף על מספר קלפי האס או על מספר קלפי המפתח  שברשותו.
בקונבנציה זו מנסים למצוא את מספר הקלפים הבכירים בסדרה מסוימת שמחזיק השותף. זהי צורה נפוצה באירופה לקונבנציית Grand Slam Force.


הקונבנציה הומצאה על ידי השחקן האמריקאי אלי קלברסטון (Ely Culbertson) בשנת 1936 ונקראה על שם אשתו ג'וזפין קלברסטון. הקונבנציית פורסמה על ידי ג'וזפין בעיתון The Bridge World.
תנאים להכרזה

מהלך ההכרזה הראה כי ניתן לבצע סלאם קטן לפחות
יש הסכמה על סדרת השליט. אם טרם הושגה הסכמה, משמעות הכרזת 5NT היא שהסדרה האחרונה שהוכרזה היא סדרת השליט.
ההכרזה עברה את הגובה של 4NT, המשמש במרבית המקרים לשאלה על קלפי מפתח, כאשר יש הסכמה על סדרת השליט.
אופן ההכרזה

הכרזה של 5NT במצב זה היא שאלה על מספר הקלפים הבכירים בסדרת השליט, שמחזיק השותף. קלפים בכירים לצורך קונבנציה זו הם: אס, מלך ומלכה.


תשובות השותף הן:.
♣6 - אין ברשותי אף אחד מהקלפים הבכירים
6 בסדרת השליט -  ברשותי אחד מהקלפים הבכירים
הכרזת סדרת השליט בגובה 7 -  ברשותי שניים מהקלפים הבכירים
ראו גם

בלקווד (ברידג')
הערות שוליים

↑  כלל זה אינו מחייב. המשמעות של הכרזת 5NT מבלי שעברו את הגובה של 4NT זהה. ברוב המקרים  עוברים את הגובה של  4NT באמצעות הכרזות Cue Bid
↑  מוצגת התשובה על פי הקונבנציה המקורית של קלברסטון. יש שחקנים המנצלים את מרחב ההכרזות לתיאור מדויק יותר של היד ולא רק להצגת מספר הקלפים הבכירים בסדרת השליט.
ג'יורג'יו

| --- | --- |
סמל ג'יורג'יוסמל ג'יורג'יו
רחוב הרכבת בג'יורג'יו
רחוב הרכבת בג'יורג'יו
 מדינה:  רומניה רומניה
 מחוז:  ג'יורג'יו
 ראש העיר:  ניקולה ברדו
 בירת העיר:  ג'יורג'יו 
 שטח:  46.94 קמ"ר
 גובה:  25.000000 מטרים
 אוכלוסייה:  ‏
  ‑ בעיר:  54,551 (1 בדצמבר 2021)
 קואורדינטות:  43°54′3″N 25°58′26″E﻿ / ﻿43.90083°N 25.97389°E﻿ / 43.90083; 25.97389
 אזור זמן:  UTC+2
 www.primariagiurgiu.ro
  מפת מיקום  מפה מפורטת   (למפת רומניה מוגדלת) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור ג'יורג'יו(למפת רומניה רגילה) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור ג'יורג'יו  he tabBackground:;tabBorder:#aaa;defaultTab:0;
 
ג'יורג'יו בשנת 1837
ג'יורג'יו (ברומנית: Giurgiu, בבולגרית: Гюргево, בטורקית: Yergöğü) היא עיר נמל בדרום רומניה, על החוף השמאלי של הדנובה, סמוך לגבול עם בולגריה. העיר היא גם בירת מחוז ג'יורג'יו והגדולה בערי המחוז.
נכון ל-2011 יש בג'יורג'יו 61,353 תושבים. 83.87% מהתושבים הם רומנים ו-4.5% צוענים.
בשנת 2005 רכשו אנשי העסקים הישראלים האחים אביחי ומירי סטולרו, מידי הממשלה הרומנית, 51% מהון המניות של הנמל החופשי בג'ורג'יו, וקיבלו גם שליטה מלאה על קו הספנות והמרכז הלוגיסטי במקום, המשמש להעברת סחוחות מים השחור לאורך הדנובה ומשם לבוקרשט.
גשר הידידות ג'יורג'יו-רוסה מעל הדנונבה מחבר את העיר עם בולגריה.
הערות שוליים

↑  יעל שוורצברט, ‏אביחי סטולרו יוצק את פעילות הנמל ברומניה לשלד הבורסאי אורליין, באתר גלובס, 27 בינואר 2008
שרון שפורר, אביחי ומירי סטולרו מתכוונים לנסות לגייס מאות מיליוני שקלים בהנפקת נמל רומני ב-AIM במחצית הראשונה של 2007, באתר TheMarker‏, 20 בדצמבר 2006
| --- | --- |
בקרת זהויות :  NKC: ge759202  TDVİA: yergogu  VIAF: 246260913   WorldCat (עם VIAF): 246260913 
ערך זה הוא קצרמרבנושא יישובים ברומניה. אתם מוזמנים לתרום לוויקיפדיה ו.
גשר יהודית (פראג)

| --- | --- |

 מידע כללי
 סוג:  גשר לשעבר 
 על שם:  יהודית מתורינגיה 
 מיקום:  העיר העתיקה של פראג 
 מדינה:  צ'כיה 
 קואורדינטות:  50°05′11″N 14°24′43″E﻿ / ﻿50.086388888889°N 14.411944444444°E﻿ / 50.086388888889; 14.411944444444
  (למפת פראג מוגדלת) גשר יהודית(למפת פראג רגילה) גשר יהודית
 
גשר יהודית (בצ'כית: Juditin most) היה גשר אבן בפראג שחצה את נהר הוולאטבה, והוקם בתקופת ואצלב הראשון, דוכס בוהמיה. הגשר היה היחיד באדמות הצ'כיות (כינוי לבוהמיה, מוראביה ושלזיה הצ'כית) באותה תקופה, היה לגשר האבן העתיק ביותר בצ'כיה ומצפון להרי האלפים, והראשון שחצה את הוולאטבה. באותה עת היו רק שני גשרים במרכז אירופה – ברגנסבורג ובדרזדן.
הגשר, שהוקם בין השנים 1158 ו-1172 על חורבותיו של גשר עץ שקרס בשנת 1157, לבסוף ניזוק בשיטפון וקרס בשנת 1342.
רקע

הרעיון לבנות גשר אבן שחוצה את הוולטאבה מיוחס על פי רוב לבישופ השלושה-עשר של פראג, דניאל הראשון (צכ'). לאחר שנהרס גשר העץ המקורי ב-1157, דניאל הראשון קיבל השראה מגשרי אבן באיטליה, שם היה עם ולדיסלאב השני, מלך בוהמיה. מצאו למבנה מספר פטרונים, ובעיקר אשתו של המלך, יהודית מתורינגיה, שעל שמה נקרא לבסוף המבנה.
היסטוריה

הבנייה הושלמה ב-1172. על פי מכתב מהקאנון של הכנסייה של פראג, וינסנטיוס (צכ'), למלכה יהודית, הגשר נבנה בשלוש שנים.
בערך באותה תקופה נבנו בקצהו המערבי של הגשר שני שטחים מבוצרים (בתחומי שכונת מאלה סטרנה של ימינו) שהיו אמורים לשמור על הגשר. מאלה סטרנה של היום הוקמה כעיירה רק ב-1257 (במקור תחת השם "העיירה החדשה מתחת לטירת פראג" – "Nova civitas sub castro Pragensi")
ב-1253 מסר ונצל הראשון, מלך בוהמיה את ניהול הגשר לבית החולים של אחוות הצלבנים, שהוקם בכיכר קריז'ובניקה שנה קודם לכן. עבור התיקונים הנדרשים אספו אחי בית החולים מכס על הגשר וגם קיבלו הכנסות מהרכוש שנתרם על ידי המלך. כשהגשר נשבר הם גם אספו צדקות בבוהמיה.
ב-3 בפברואר 1342 נהרס גשר יהודית בשיטפון. בשנת 1357 החליט הקיסר קרל הרביעי על בניית גשר אבן חדש, אותו הפקיד בידי בית ההיתוך הקיסרי לבנייה. האדריכל פטר פארלר תכנן את הגשר במקביל לגשר ההרוס, וכתוצאה מכך הזיז את קצה העיר העתיקה כמה עשרות מטרים דרומה, היכן שעומד כיום מגדל גשר העיר העתיקה. השלמת הגשר לקחה מעל 40 שנה והתרחשה בשנים 1357–1402.
הערות שוליים

1 2  גשר קארל: שלושים פסלים מעל הנהר - צ'כיה, באתר מסע אחר
↑  The history and mysteries of the Judith Bridge, PragueLife! Magazine, ‏2021-02-22 (באנגלית אמריקאית)
↑  50 let Odboru archeologie: Juditin most – nejstarší most střední Evropy | Odbor archeologie NPÚ Praha, www.archeopraha.cz
| --- | --- |
בקרת זהויות :  NKC: ge759725
גלוטולוג

| --- | --- |

 סוג:  מסד נתונים 
 תקופת הפעילות:  2015–הווה (כ־9 שנים)
 עריכה:  הרלד המרסטרום 
 https://wals.info/
 
גלוטולוג הוא מאגר ביבליוגרפי של השפות הפחות מוכרות כיום בעולם שפותח  במכון מקס פלנק לאנתרופולוגיה אבולוציונית בלייפציג שבגרמניה. גלוטולוג מספק קטלוג של שפות העולם הידועות וביבליוגרפיה על השפות הפחות מדוברות כיום בעולם. מאגר זה שונה מהקטלוג הדומה של מכון אתנולוג לחקר השפות בכמה מובנים:
הוא מיועד לכלול רק את השפות שהעורכים הצליחו לאשר שהן קיימות ומובחנות.
נעשה ניסיון לסווג שפות למשפחות שהוכח כי הן תקפות.
הוא כולל מידע ביבליוגרפי, במיוחד עבור שפות פחות מוכרות.
שמות חלופיים של שפות מפורטים על פי המקורות המשתמשים בהם.
שמות השפות המשמשים בערכים הביבליוגרפיים מזוהים על ידי קוד ISO 639-3 או קוד פנימי של גלוטולוג עצמו.  לא מסופק מידע אתנוגרפי או דמוגרפי מלבד נקודה אחת במפה במרכז האזור הגאוגרפי בו מדברת כל שפה. קיימים קישורים למסדי נתונים של ISO, אתנולוג, ומאגרי שפה מקוונים אחרים.
ראו גם

אקדמיה ללשון
קוד שפה
המצפה הבלשני
האטלס העולמי של מבני השפות
אטלס השפות בסכנת הכחדה בעולם
אתנולוג
גשר טראיאנוס

| --- | --- |

 מידע כללי
 סוג:  גשר קשת תחתית, גשר, גשר לשעבר, גשר אבן, גשר עץ, גשר רומי 
 על שם:  טראיאנוס 
 כתובת:  Str. Independenței 2, în curtea Muzeului Regiunii „Porților de Fier”, municipiul Drobeta Turnu Severin 
 מיקום:  דרובטה-טורנו סברין 
 מדינה:  סרביה 
 הקמה ובנייה
 אדריכל:  אפולודורוס מדמשק 
 מידות
 אורך:  1,135 מ' 
 רוחב:  15 מ' 
 גובה:  19 מ' 
 קואורדינטות:  44°37′26″N 22°40′01″E﻿ / ﻿44.623769°N 22.66705°E﻿ / 44.623769; 22.66705
  (למפת רומניה מוגדלת) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור גשר טראיאנוס(למפת רומניה רגילה) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור גשר טראיאנוס
 
שחזור של גשר טראיאנוס
גשר טראיאנוס בתבליט על עמוד טראיאנוס
גשר טראיאנוס היה הגשר שנבנה מעל הדנובה, מזרחית לשערי הברזל, על ידי אפולודור מדמשק עבור צבאו של טראיאנוס שעבר מעליו במלחמה הדאקיו-רומאית השנייה.
בניית הגשר

הגשר נבנה בתקופה של שנתיים, בין אביב 103 ואביב 105. בניית הגשר תוארה בספרו של אפולודור מדמשק, ספר שלא שרד, אך תיאורים מיד שנייה מופיעים בספרים של דיו קסיוס, פרוקופיוס מקיסריה ומחברים קדומים נוספים. על עמוד טראיאנוס, ברומא, יש תבליט המתאר אותו.
אורך הגשר היה 1135 מטרים ונוצר ממבנה עילי עשוי עץ המונח על עשרים עמודי אבן. גובה הגשר היה 50 מטר ורוחבו 12 מטרים. הגשר חיבר בין המצודה פונטס (Pontes), שבחוף הדרומי של הדנובה ובין היישוב דרובטה (Drobeta) בחוף השמאלי. על פי המסופר על ידי פרוקופיוס מקיסריה בספרו De aedificis (IV, 6), הבונים הסיטו חלק ממי הדנובה לאפיק דרומי יותר וכך הצליחו לבנות 10 עד 12 עמודים על קרקע יבשה. לבניית העמודים האחרים היה שימוש בתבניות עשויות מקורות עץ אלון ומלט ומערכת משאבות.
הצבא הרומי עבר מעל הגשר לתוך דאקיה וכבש אותה בנקל. מעל הגשר הועברה גם התספוקת הדרושה לצבא.
טבולה טראיאנוס

על הגדה הדרומית של הדנובה הציבו הרומאים לוח זיכרון הקרוי Tabula Traiana, המציין בפקודת מי נבנה הגשר. רוחב הלוח 6 מטרים וגובהו 1.75 מטרים וחרות עליו הטקסט הבא:
IMP. CAESAR. DIVI. NERVAE. F
NERVA TRAIANVS. AVG. GERM
PONTIF MAXIMUS TRIB POT IIII 
PATER PATRIAE COS III
MONTIBVUS EXCISI(s) ANCO(ni)BVS
SVBLAT(i)S VIA(m) F(ecit)
משמעות הטקסט היא:
הקיסר נרווה, בנו של האלוהי נרווה, נרווה טראיאנוס, אוגוסטוס, גרמניקוס, פונטיפקס מקסימוס, שהתמנה ארבע פעמים לטריבון, אבי המולדת, קונסול בפעם השלישית, חצב סלעים מההרים והשתמש בקורות עץ לבניית גשר זה
לפני בניית הסכר של שערי הברזל I, פורק הלוח והוצב מחדש במיקום גבוה בכ-30 מטר, כדי למנוע את הצפתו לאחר עליית מי הנהר לאחר הקמת הסכר.
הריסת הגשר

מרבית ההיסטוריונים מקבלים את דברי דיו קסיוס, הטוען שאדריאנוס היה זה שהורה על פירוק המבנה העילי של הגשר, כדי לא לסכן את מואסיה במקרה של פלישה מכיוון צפון, אך יש גם מקורות הטוענים שנותן ההוראה היה אורליאנוס.
בשנת 1856 אפשר היה עדיין לראות את 20 העמודים של הגשר, כשגובה פני הנהר היה נמוך במיוחד. ב-1906 החליטה הוועדה הבינלאומית לדנובה להרוס שני עמודים שהפריעו לתנועת כלי השיט. ב-1932 ניתן היה לראות 16 עמודים תחת המים וב-1982 היו עדיין 12 עמודים והאחרים נסחפו כנראה על ידי מי הנהר. כעת ניתן עדיין לראות את העמוד הראשון ואת העמוד האחרון.
גשר טראיאנוס הוא אתר היסטורי המהווה חלק מהמורשת הלאומית ברומניה, נמצא ברשימת האתרים ההיסטוריים (מספר 16) תחת הקוד MH-I-m-A-10047.04 ונמצא תחת ניהול משרד התרבות והדתות הרומני.
טבולה טראיאנוס (Tabula Traiana)
גשר יהודה המכבי

| --- | --- |

גשר יהודה המכבי, כאשר רק חלקו המזרחי הושלם, טרם כניסתו לשימוש, מרץ 2009. צולם מגבעת המקורות, מעל כביש 431, עדיין לא התחילה בניית שכונות ציפורים, נופים ומורשת
 מידע כללי
 סוג:  גשר 
 שימוש:  כלי רכב, רוכבי אופניים ולהולכי רגל
 על שם:  יהודה המכבי 
 מיקום:  מודיעין‏־מכבים־רעות 
 מדינה:  ישראל 
 הקמה ובנייה
 תקופת הבנייה:  2004–2019 (כ־15 שנים)
 תאריך פתיחה רשמי:  2019 
 חברת בנייה:  סולל בונה
 חומרי בנייה:  בטון
 אדריכל:  לקנר אדריכלים
 מידות
 אורך:  300 מטר
 רוחב:  35 מטר
 גובה:  30 מטר
 מידע טכני
 מסלולים:  2
 נתיבים:  4 נתיבים לכלי רכב, נתיב הולכי רגל ונתיב רוכבי אופניים
 קואורדינטות:  31°53′52″N 34°59′28″E﻿ / ﻿31.897722222222°N 34.991055555556°E﻿ / 31.897722222222; 34.991055555556
 he
 
גשר יהודה המכבי בעת בניתו של החלק המערבי, 2018
גשר יהודה המכבי או גשר נחל ענבה הראשון או גשר כביש 3 פנימי הוא גשר לכלי רכב, רוכבי אופניים ולהולכי רגל, העובר מעל נחל ענבה ומחבר את השכונות משתי גדות נחל ענבה במודיעין-מכבים-רעות. על הגשר עובר רחוב יהודה המכבי המתחבר לכביש 431.
הגשר תוכנן על ידי חברת "לקנר אדריכלים" ונבנה על ידי מחלקת הגשרים של סולל בונה וחברת גיאוכּום בניהול חברת "עמק איילון" (חברת ניהול של משרד השיכון).
מבנה הגשר ותיאורו

הגשר נבנה כגשר קשת פיסוק מבטון, מורכב מקשת במפתח של כ-400 מטר בין בסיסי הקשת ובגובה של 30 מטר מעל ואדי ענבה. אורך הגשר הור כ-300 מטרים, רוחבו הכולל הוא כ-35 מטרים ושטח המיסעה הכולל מסתכם בכ-8,050 מטרים רבועים. הגשר, בעצם, מהווה זוג של גשרים צמודים, שנבנו בשנים שונות.
היסטוריה

הגשר נבנה בשני שלבים. בשלב הראשון, בשנת 2006 נבנה החלק המזרחי של הגשר, החלק הזה לא היה בשימוש מספר שנים עקב המחלוקת בין משרד השיכון לעיריית מודיעין. בסוף, בשנת 2011, אחרי שהסתיימה בניית הכביש יהודה המכבי שהתחבר לגשר, הגשר נפתח לתנועה. באותה תקופה הגשר היה חד מסלולי עם נתיב אחד לכל כיוון. היקף הפרויקט של החלק המזרחי היה של כ-20 מיליון ₪.
בשלב השני, אחרי בניה של כשלוש שנים, ב-1 באפריל 2019 נפתח החלק המערבי של הגשר. והגשר הפך לדו-מסלולי עם 2 נתיבים לכל כיוון.
הערות שוליים

↑  גשר קשת במודיעין, אתר חברת geokom
↑  הורחב כביש 3 לכיוון מרכז עינב וכביש 431, 1 באפריל 2019, אתר modiinet
גלוטמין

גלוטמין (Glutamine) היא אחת מ-20 חומצות האמינו הנפוצות בטבע.
גלוטמין היא נגזרת של חומצת אמינו אחרת, חומצה גלוטמית. השייר של חומצה גלוטמית מסתיים בקבוצת קרבוקסיל (COOH), ואילו השייר של גלוטמין מסתיים בקבוצת אמיד (CONH).
חומצה גלוטמית הופכת לגלוטמין כאשר היא מגיבה עם אמוניה.
עקב הקרבה בין שתי החומצות קיים סימול ארוך המציין גלוטמין או  חומצה גלוטמית - Gln - וכן סימול קצר -Q.
השייר של גלוטמין מורכב, אם כן, משתי קבוצות מתילן (CH2) ומקבוצת אמיד. קבוצת האמין (NH), המהווה חלק מקבוצת האמיד, היא קוטבית; השייר של גלוטמין מסוגל ליצור קשרי מימן עם מולקולות מים, ולפיכך גלוטמין הידרופילית ומסיסה במים. שיירי גלוטמין נוטים להופיע באזורים החיצוניים של חלבונים, שם הם מסוגלים לבוא במגע עם המים המקיפים את החלבון בסביבה התאית.
השפעות בריאותיות

קיימות השערות כי אצל חולים במחלות של מערכת החיסון, כגון איידס, קיים ניצול גבוה מהממוצע של גלוטמין. גלוטמין משמש בתהליך העיכול ומחסור בו עלול להוביל לפגיעה במערכת זו.
גלוטמין הופך לחומצה גלוטמית בנוירונים בעזרת האנזים גלוטמינאז. תהליך זה אינו מזיק כל עוד לא נוצרת הצטברות גלוטמין מחוץ לתאי המוח; חוקרים כיום מאמינים שהצטברות כזו יכול להיגרם, בין השאר, מצריכת יתר של גלוטמין.
הצטברות גלוטמין נצפית במחלת אלצהיימר, מחלת הנטינגטון ובמחלת לו גריג. בנוסף, רמות גבוהות של גלוטמין נקשרו לעלייה ברמת הרדיקלים החופשיים במוח, שפוגעים ביכולתם של המיטוכונדריה בתאי המוח לייצר אנרגיה. פגיעה בייצור זה גורמת לאקסיטוטוקסינים, כמו חומצה גלוטמית, להפוך לרעילים יותר. פגיעה זו קטנה בצורה משמעותית באתלטים פעילים, שכן פעילות גופנית גורמת לצריכת גלוטמין על ידי השרירים.
גזע המוח

| --- | --- |

 שיוך:  מוח 
 מיקום אנטומי:  מוח 
 מזהים
 לטינית (TA98):  truncus encephali 
 טרמינולוגיה אנטומיקה:  A14.1.03.009 
 TA2 (2019):  5856 
 מזהה נרולוקס:  birnlex_1565 
 מזהה נרוניימס:  2052 
 FMA:  79876 
 קוד MeSH:  A08.186.211.132 
 מזהה MeSH:  D001933 
 מערכת השפה הרפואית המאוחדת:  C0006121 
 
גזע המוח וחלקיו
גזע המוח
מבט מאחור על גזע המוח, המורכב מהמוח האמצעי (B), הפונס (גשר) (C) והמוח המוארך (D)
גזע המוח (TA: Truncus encephali) נמצא בכל המינים של בעלי החוליות. זהו חלקו התחתון של המוח, שמהווה המשך ישיר של חוט השדרה. הוא מכיל מספר מבנים אשר מווסתים יחדיו את מצבו הפנימי של הגוף.
גזע המוח מורכב משלושה חלקים שהם: המוח המוארך, הפונס והמוח האמצעי. לעיתים מחשיבים גם את מוח הביניים לחלק מגזע המוח.
חשיבות ותפקיד

גרעינים בגזע המוח שולטים על תפקודים פיזיולוגיים בסיסיים של הגוף, כמו:
מנגנונים של הכרה ועוררות
ויסות טמפרטורת הגוף
ויסות לחץ הדם
שליטה על שרירי הנשימה
יצירת חלק מן הרפלקסים
תנועת העיניים והאישונים
תפוקת שתן
כחוליה מקשרת בין המוח לחוט השדרה, עוברות דרך גזע המוח מספר מסילות עצביות חשובות המשמשות את המערכת המוטורית ומערכת המגע.
כמו כן, גזע המוח הוא נקודת המוצא של מרבית עצבי הגולגולת, שמקשרים את המוח לשרירים וקולטני חישה באזור הראש.
תאי העצב של המוליכים העצביים דופמין ונוראדרנלין בגזע המוח, משנים את קצב הדחפים העצביים שלהם, בהתאם למצב העוררות ובהתאם לאירועים רלוונטיים בסביבה.
מיקום סיבים עצביים לאורך גזע המוח > סיבים של המערכת המוטורית

המסלול הקורטיקו-ספינלי, שהוא המסלול העצבי העיקרי של המערכת המוטורית, יורד דרך חלקו הקדמי של גזע המוח בדרכו מהאזורים המוטוריים בקליפת המוח לעבר הקרן הגחונית של חוט השדרה. הוא משמש לשליטה על תנועות רצוניות של הגפיים. מסלול זה נקרא גם המסילה הפירדמידלית, מפני שהוא עובר דרך מבנים במוח המוארך שקרויים 'פירדמידות'.
מיקום סיבים עצביים לאורך גזע המוח > סיבים של מערכת החישה

מערכת החישה אחראית על שני מסלולים עיקריים - סיבים ספינו-תלמיים אשר מעורבים בהולכה של תחושת כאב וטמפרטורה מהגוף אל המוח, וסיבים אחוריים או סיבים פרופריוצפטיביים אשר אחראיים על העברת תחושת מנח וויברציות של הגוף ביחס לסביבה.
הסיבים הספינו-תלמיים עוברים בחוט השדרה במסילות קדמיות וצדדיות: המסילות הקדמיות מוליכות את התחושה של מגע עדין ואילו המסלול הצדדי (הלטרלי) מכיל את שאר התחושות. בגזע המוח, המסילות כולן עוברות בצידי גזע המוח (מסילות לטרליות).
הסיבים הפרופריוצפטיביים עוברים בחוט השדרה עצמו בחלקו האחורי. חלק אחורי זה עובר באזור הקרוי medial lemniscus בגזע המוח.
אזורים האחראים על מצב ההכרה של האדם, והנקראים גם reticular activating system, נמצאים באזור אחורי-אמצעי של גזע המוח (פוסטרו-מדיאלי).
סיבים אוטונומיים - אשר אחראיים על תפקודים אוטונומיים של הגוף (הזעה, דופק וכדומה) עוברים בגזע המוח בצדדיו, מעט פנימית יותר ביחס למסילות הספינותלמיות.
מאחורי גזע המוח נמצא המוח הקטן (צרבלום), שמחובר לגזע המוח דרך מספר רגליות (Peduncles). למשל, הקשר בין המוח הקטן ומוח הביניים נעשה דרך ה-superior cerebellar peduncle, הקשר עם הפונס הוא ה-medial cerebellar peduncle והקשר עם המוח המוארך הוא ה-inferior cerebellar peduncle.
מיקום עצבים קרניאליים בגזע המוח

עצב מס. I (עצב ההרחה) לא מגיע כלל לגזע המוח, אלא עובר ישירות לאונה הטמפורלית.
עצב מס. II (העצב האופטי, עצב הראייה) איננו עובר דרך גזע המוח.
עצב מס. III אשר אחראי בין היתר על העלאת העפעף, עצבוב האישון (אחראי על צמצום האישון) ועצבוב חלק משרירי גלגלי העיניים, עובר ב- midbrain. על כן, שיתוק העצב השלישי באזור זה תביא לתמונה קלינית של צניחת עפעף, סטיית מבט הצידה ולמטה, והרחבת אישונים.
עצב מס. IV אשר אחראי על הורדת גלגל העין כלפי מטה כאשר מסתכלים לכיוון מדיאלי. עצב זה עובר אף הוא ב- midbrain כמו עצב III. פגיעה בעצב זה תביא לקושי בירידת מדרגות כיוון שקיים קושי להסתכל מטה. אצל ילדים פגיעה כזו עלולה להביא לטורטיקוליס בגלל הסטת הראש כדי לראות טוב. עצב זה הוא העצב הקרניאלי היחיד אשר מגיע אחורית לגזע המוח.
עצב V (העצב הטריגמינלי) אחראי על העברת תחושה סנסורית בפנים, ועצבוב (מוטורי) של שרירי הלעיסה, בין היתר. מיקום הגרעין המוטורי של עצב זה הוא בפונס, מיקום הגרעין הסנסורי הוא מאזור הפונס ועד חוט השדרה הצווארי. כאשר יש נזק סנסורי מרכזי בגזע המוח בעצב זה, הפגיעה תהיה בצורת "קליפת בצל"- כלומר נזק בכל אחד מהענפים של עצב זה- אופטלמי, מקסילרי ומנדיבולרי. נזק מרכזי כאמור יתבטא בצד הנגדי של אזור הפגיעה (קונטרה-לטרלי).
עצב VI אחראי על הזזת גלגל העין הצידה (לטרלית), וגרעין עצב זה נמצא בפונס.
עצב VII אחראי על עצבוב שרירי הפנים (שרירי ההבעה). גרעין עצב זה נמצא בפונס.
עצב VIII הוא בעל שני מרכיבים- שמיעה ושיווי משקל. שני מרכיבים אלו נמצאים באזור הגבול שבין הפונס למדולה, כאשר החלק האחראי על השמיעה נמצא גבוה יותר (בפונס) והחלק האחראי על שיווי המשקל הוא יותר באזור המדולה.
עצב IX מעצבב את החיך הרך, ומיקום גרעין עצב זה הוא במדולה.
עצב X (העצב התועה) נותן עצבוב לחיך הרך ולאיברים אוטונומיים שונים בגוף. גרעין עצב זה קיים במדולה.
עצב XI מעצבב שרירי צוואר מסוימים. עצב זה יוצא מחוט השדרה ועובר ליד המדולה, כאשר מעט סיבים ממנו עוברים במדולה, אולם אין מדובר בכמות משמעותית של סיבים. על כן, פגיעה במדולה לא תביא לפגיעה משמעותית בתפקוד עצב זה.
עצב XII מעצבב את הלשון, וגרעין עצב זה נמצא במדולה.
תסמינים קליניים של פגיעה בעצבים קרניאליים בגזע המוח

פגיעה במדולה, הנקראת גם bulbar palsy, תפגע בעצבים 9, 10 ו- 12: כלומר, הפגיעה תתבטא בבעיות בליעה, צרידות, ודיסארתריה (פגיעה בדיבור בגלל תנועת לשון לא תקינה). ניתן לזכור זאת על ידי כלל ה-3D: דיסארתריה, דיספוניה, דיספאגיה.
פגיעה באחד מעצבי הראייה תביא לדיפלופיה (ראייה כפולה). זאת מאחר שעצבים אלו אחראים על תנועות עיניים.